《龙隐洞》
宋代·刘克庄

先贤评桂山，推尔居第一。
豁然碧瑶户，夹以苍玉壁。
中有无底渊，黑浪常荡潏。
谅当剖判初，倍费造化力。
雷嗔斧山开，龙怒裂石出。
至今绝顶上，千丈留尾脊。
宁论儿女子，壮夫股为{左木右栗}。
我来欲题名，腕弱墨不食。
摩挲锹李碑，文字尚简质。
今人未知贵，后代始宝惜。
洑流工骇舟，久游觉萧瑟。
岩屋宽如家，回櫂聊愒息。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。